**შრომითი ხელშეკრულება #**

**ქ. ქუთაისი \_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ წ.**

ერთის მხრივ ა(ა)იპ აკაკი წერეთლის სახელმწიფო უნივერსიტეტი, რექტორის გიორგი ღავთაძის სახით (შმდგომში „დამსაქმებელი“) და მეორეს მხრივ \_\_\_\_\_\_\_\_\_\_\_\_\_\_\_\_\_\_\_\_\_\_\_ (შემდგომში „დასაქმებული“) ხელმძღვანელობენ რა საქართველოს ორგანული კანონით საქართველოს შრომის კოდექსით, „უმაღლესი განათლების შესახებ“ საქართველოს კანონითა და საქართველოს მოქმედი კანონმდებლობით დებენ წინამდებარე შრომით ხელშკეკრულებას შემდეგ პირობებით:

1. **ხელშეკრულების საგანი**
   1. დამსაქმებელი იღებს სამუშაოზე, ხოლო დასაქმებული თანახმაა განახორციელოს შრომითი საქმიანობა აკაკი წერეთლის სახელმწიფო უნივერსიტეტის \_\_\_\_\_\_\_\_\_\_\_\_\_\_ თანამდებობაზე \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ფაკულტეტის/დეპარტამენტის/მიმართულების დასახელება)
   2. მხარეთ უფლება-მოვალეობანი რეგულირდება წინამდებარე შრომითი ხელშეკრულებით, საქართველოში მოქმედი კანონმდებლობით, დამსაქმებლის წესდებით, შინაგანაწესით, ეთიკის კოდექსისა და დისციპლინური პასუხისმგებლობის ნორმებით, ასევე დამსაქმებლის შესაბამისი დებულებებით, ინსტრუქციებითა და სხვა აქტებით.
2. **მხარეთ ვალდებულებები**
   1. დასაქმებული ვალდებულია:
      1. სასწავლო პროცესის წარმართვისას იხელმძღვანელოს საქართველოში მოქმედი კანონმდებლობით, უნივერსიტეტის წესდებით, შინაგანაწესით, დებულებებითა და ინსტრუქციებით;
      2. დამსაქმებლის მიერ დადგენილი პერიოდულობით შეავსოს სასწავლო ინსტრუქციით განსაზღვრული სტუდენტის შეფასების ფორმები;
      3. განახორციელოს სასწავლო-სამეცნიერო და მეთოდური მუშაობა;
      4. უზრუნველყოს დამსაქმებლის გადაწყვეტილებების შესრულება ყოველი სასწავლო წლის დასაწყისში დადგენილი საათობრივი დატვირთვის და შრომის საზღაურის ოდენობის ცვლილების შესახებ, თუ ასეთი გამოწვეულია დამსაქმებლის სტრუქტურული რეორგანიზაციით სასწავლო პროცესის, სტუდენტთა კონტიგენტის ცვლილებებით ან/და სხვა ობიექტური გარემოებებით.
      5. მხოლოდ დამსაქმებლის წერილობითი თანხმობის შემთხვევაში დაიკავოს აკადემიური თანამდებობა სხვა უმაღლეს საგანმანათლებლო დაწესებულებაში.
   2. დამსაქმებული ვალდებულია:
      1. უზრუნველყოს დასაქმებულის შრომისა და სხვა სოციალური გარანტიები საქართველოს კანონმდებლობის, დამსაქმებულის წესდების, შინაგანაწესისა და წინამდებარე ხელშეკრულების შესაბამისად.
      2. დროულად გადაუხადოს დასაქმებულს შრომის ანაზღაურება ამ ხელშეკრულების შესაბამისად.
3. **შრომის ანაზღაურება**
   1. დამსაქმებელი დასაქმებულს შრომის ანაზღაურების სახით უხდის წლიური დატვირთვის \_\_\_\_\_\_\_\_\_\_\_\_\_\_ საათის შესაბამის ხელფასს, ყოველთვიურად \_\_\_\_\_\_\_\_\_\_\_\_ ლარის ოდენობით. ხელშეკრულების 2.1.4 პუნქტში მითითებულ შემთხვევებში წლიური საათობრივი დატვირთვის ცვლილებისას, დამსაქმებლის ბრძანების საფუძველზე, შესაძლებელია ცალმხრივად მოხდეს ყოველთვიური ხელფასის ცვლილება ამავე მუხლში მოყვანილი პროპორციის შესაბამისად, რაც არ საჭიროებს ცვლილებას წინამდებარე ხელშეკრულებაში.
   2. დასაქმებულს დამსაქმებლის მიერ ხელფასიდან დაექვითება საქართველოში მოქმედი კანონმდებლობით გათვალისწინებული ყველა სათანადო გადასახადი.
   3. ხელფასი გაიცემა თვეში ერთხელ არაუგვიანეს მომდევნო საანგარიშო თვის 3 (სამი) რიცხვისა.
4. **სამუშაო დრო და შვებულება**
   1. დასაქმებულის სამუშაო რეჟიმი განისაზღვრება საქართველოს შრომის კოდექსის, დამსაქმებლის შინაგანაწესისა და სასწავლო პროცესის მოთხოვნების/საჭიროების შესაბამისად.
   2. შვებულება დასაქმებულს ეძლევა წლის განმავლობაში ერთხელ, საზაფხულო არდადეგების პერიოდში თუ მხარეები სხვა რამეზე არ შეთანხმდებიან.
5. **ხელშეკრულების მოქმედების ვადა და მისი შეწყვეტა**
   1. წინამდებარე ხელშეკრულების მოქმედების ვადა განისაზღვრება \_\_ წლის \_\_\_ დან \_\_\_ წლის \_\_\_ მდე.
   2. ხელშეკრულება შეიძლება შეწყდეს მხარეთა შეთანხმებით, ასევე კანონმდებლობით, დამსაქმებლის წესდებითა და შიანაგანაწესით გათვალისწინებულ შემთხვევებში, დამსაქმებლის ეთიკის კოდექსის და დისციპლინური პასუხისმგებლობის ნორმების ან/და ხელშეკრულების პირობების დარღვევის შემთხვევაში.
6. **ხელშეკრულების დამატებითი პირობები**
   1. დასაქმებულის ბრალით დამსაქმებლისათვის ქონებრივი ზიანის მიყენების შემთხვევაში, მას ეკისრება მატერიალური პასუხისმგებლობა მიყენებული ზარალის სრული ოდენობით ანაზღაურების სახით.
   2. მხარეთა შორის წარმოქმნილი დავა უნდა გადაწყდეს მოლაპარაკებით. შეთანხმების მიუღწევლობის შემთხვევაში დავა წყდება მოქმედი კანონმდებლობით.
   3. ხელშეკრულება შედეგენილია თანაბარი ძალის მქონე ორ ეგზმპლარად, თითოეული ხელმომწერი მხარისათვის გადასაცემად.
7. **მხარეთა რეკვიზიტები:**

|  |  |
| --- | --- |
| **დამსაქმებელი:**  ა(ა)იპ - აკაკი წერეთლის სახელმწიფო უნივერსიტეტი  ქუთაისი, თამარ მეფის 59  **რექტორი: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **დასაქმებული:**  \_\_\_\_\_\_\_\_\_\_\_\_\_\_\_\_\_\_\_\_\_\_\_ (სახელი, გვარი)  მისამართი:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  პირადობის მოწმობა \_\_\_\_\_\_\_\_\_\_\_\_\_\_\_\_\_\_\_\_  ტელეფონი:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **ხელმოწერა: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |